ಪಡುಮಲೆ

ಪಡುಮಲೆ ಕರ್ನಾಟಕೊ ರಾಜ್ಯೊದ ದಕ್ಷಿಣ ಕನ್ನಡ ಜಿಲ್ಲೆದ ಪುತ್ತೂರು ತಾಲೊಕುದ ಒಂಜಿ ಊರು ಪಡುಮಲೆ ಪನ್ಪುನ ಊರು. ಕುಡ್ಲಡ್‍ದ್ ೭೪ ಕಿ.ಮೀ ದೂರೊಡು ಉಂಡು. ಕುಡ್ಲ- ಮೈಸೂರು ರಾಜ್ಯೊಮಾರ್ಗೊಡು ಕಾವು ಮುಟ್ಟ ಪೋದು, ಅಲ್ಪದ್ದ್ ತೆಲದ್ ಈಶ್ವರಮಂಗಲಗ್ ಪೋದು ಅಲ್ಪದ್ದ್ ಉಳಾಯಿ ೩.೬ ಕಿಲೋಮೀಟರ್ ದೂರೊಡು ತಿಕ್ಕುಂಡು. ಪಡುಮಲದಕ್‌ಲೆಗ್ ಪುತ್ತೂರು ತಾಲೂಕು ಕೇಂದ್ರ.

 ಜಾಗ್‌ದ ಮಹಿಮೆ 
ಪಡುಮಲೆ ನಮ್ಮ ತುಳುನಾಡ್‌ದ ಅಮರ್ ವೀರೆರಾಯಿನ ಕೋಟಿ-ಚೆನ್ನಯೆರ್ ಪುಟ್ಟಿನ ಊರು. ಇತ್ತೆ ಮುಲ್ಪ ಕೋಟಿ-ಚೆನ್ನಯ, ಬುಕ್ಕೊ ಅಕ್ಲೆನ ಅಪ್ಪೆ ದೇಯಿ ಬೈದೆದಿನ ಗುಡಿ-ಮಾಡೊ ಮಲ್ತ್ದೆರ್. ಇಂಚ ಉಂದು ಇತ್ತೆ ಪ್ರವಾಸಿ ತಾಣೊ ಆದ್ ಪುದರ್ ಪಡೆತ್ತಂಡ್.https://www.thehindu.com/news/cities/Mangalore/padumale-could-be-the-new-tourist-hub-in-mangalore/article5338113.ece

 ಇತಿಹಾಸ 
ಪಡುಮಲೆತ ಬಲ್ಲಾಳ್ ಕಾಡ್‌ಗ್ ಬೋಂಟೆಗ್ ಪೋನಗ, ಕಾರ್‌ಗ್ ಮುಳ್ಳು ಕಂತ್‌ದ್, ಬಾರೀ ಜೋರಾದ್ ಇಪ್ಪುನ ಕಾಲೊಡು, ತಿರ್ತ ಜಾತಿದ ದಿಂಜಿದಿ ಬಂಜಿನಾಳ್ ದೇಯಿ ಬೈದೆದಿನ್ ಲೆತ್ತ್ ಕೊನೆಯೆರೆ ಬೊಳ್ಳಿದ ಪಲ್ಲಕ್ಕಿ ಕಡಪುಡುವೆರ್. ಆಂಡ ಅಪ್ಪೆ ದೇಯಿ, ಪಲ್ಲಕ್ಕಿಡ್ ಮರ್ದ್‌ದ ಕರ ದೀದ್, ಪಲ್ಲಕ್ಕಿದ ಕೊಂಬುನು ಆದಾರೊಗು ಪತ್ತೊಂದು ನಡತ್ ಬರ್ಪೆರ್. ಬಲ್ಲಾಳೆರೆಗ್ ಮರ್ದ್ ಕೊರ್ಪೆರ್. ದಿನೊ ಕರೀನಗ ಅರಮನೆಡೆ ರಡ್ಡ್ ಅಮರ್ ಜೋಕುಲೆಗ್ ಜನ್ಮೊ ಕೊರ್ಪೆರ್. ಅಕುಲೆ ದುಂಬುಗು ಕೋಟಿ- ಚೆನ್ನಯೆರಾದ್ ಸತ್ಯೊದ ಬಾಲೆಲಾದ್ ತುಳುನಾಡ್ಡ್ ಪುದರ್ ಪಡೆಪ್ಪೆರ್. ಇತ್ತೆಲಾ ಅಮರ್ ಆಣುಲೆಗ್ ಕೋಟಿ- ಚೆನ್ನಯೆ ಪುದರ್ ದೀಪುನ ಕ್ರಮೊ ಉಂಡು.

 ಉಲ್ಲೇಕೊಲು 

ವರ್ಗೊ:ಊರುಲು